section_heading: Alat i oružje
paragraph_text: Najzanimljiviji nalaz je sigurno tzv. retušer. Ovdje je riječ o prošupljenom drvenom predmetu u obliku olovke, u koji je umetnut pažljivo obrađeni iverak jelenjeg roga. Upotrebljavao se za izradu i oštrenje kremenih alatki, a velika mu je prednost da se bez problema mogao odmah naoštriti struganjem drva na vrhu, kao pri šiljenju olovke. Taj predmet je jedinstven za nalaze iz mlađeg kamenog doba. Tijekom ispitivanja lokaliteta pronađeni su komadi mreže čija se prava veličina ne može odrediti. Moguće da se radi o ribarskoj mreži, jer u Alpama ima planinskih jezera, ali ta je mreža vjerojatnije služila za lov ptica. Na zapešću je nosio dva kolutića gljive brezine gube kroz koje je provučena uzica. Brezina guba sadrži ljekovite sastojke, pomaže kod probavnih smetnji, a neki sastojci pomažu čak i kod tuberkuloze.